History of Moikeha. 159 



ka wa e hana-wai ai o Luukia, hoihoi ia niai la oia a hoonoho ma Puukawaiwai kahi e pili 

 la me Kawaihae a me Waimea. Malaila ko Luukia halepea, ua paia i ka pa a ptini, 

 nolaila i kapaia ai ka inoa o ua wahi la o Panoluukia, o kona inoa ia a hiki mai i keia wa. 



KE ANO O KO LUUKIA NOHO ANA MA KELA WAHI PUUKAWAIWAI. 



He mea mau ia Luukia ka hoi ma kona halepea ke kokoke aku i ka manawa e 

 hanawai ai. I kekahi manawa, i ke kokoke ana o Luukia e hanawai pii mai la oia mai 

 Waipio mai. Aka, e noho ana kekahi kanaka koikoi ma Waimea, o Waiauwia kona 

 inoa, manao ae la oia e moe me Luukia. Nolaila, hele aku la oia (Waiauwia) ma kahi 

 o ka halepea o Luiikia, a nonoi aku la e moe me ia. I mai nae o Luukia, aole e hiki 

 ke moe laua, no ka mea, aole i pau ka haumia. A ma keia olelo a Luukia, haohao iho 

 la o Waiauwia i keia mea. Aka, hoopaa aku la no o Waiauwia, me ka makemake no 

 e moe laua. A no ia mea, olelo mai o Luukia, me ka i aku ia Waiauwia: "Mai komo 

 mai oe maloko nei, ua hanawai wan, nolaila wan i kaawale ai me ke alii (Olopana)." 



Akahi no a loheia keia mea e Waiauwia, he mea kapu no na kane ka noho pu 

 me na wahine i ka manawa e hanawai ai. Nolaila, hoi aku la o Waiauwia, a hai aku 

 la i kana wahine, he mea kapu loa ka noho pu ana o na kane me na wahine ke hiki i 

 ka manawa e hanawai ai na wahine. 



I kekahi manawa, mahope mai o ko Waiauwia halawai mua ana me Luukia ma 

 Puukawaiwai, hele hou aka la ua o Waiauwia ma ka halepea mau o Luukia, kahi hoi 

 i halawai mua aku ai laua, kahi i haiia mai ai ke kapu. Ia manawa, ia laua i halawai 

 hou ai, mahope iho o ka pau ana o ko Luukia hanawai ana; hai aku la o Waiauwia i 

 kona makemake e launa me Luukia. A mamuli oia ano, haule iho la o Luukia i ka 

 hana hewa me Waiauwia. 



Ua oleloia na Olopana i lawe mai ke kapu ma Hawaii nei. Ma ia hope mai laha 

 ae la ke kapu ma keia mau Mokupuni a pau. 



KEKAHI KAMAILIO ANA O OLOPANA. 



He like ole ke kamailio ana a ka poe kahiko no ka moolelo o Olopana, no ka mea, 

 aole hookahi Olopana i oleloia. Aka, ua oleloia, o ka Olopana nana o Luukia, ua ole- 

 loia oia ka Olopana kaikaina o Moikeha, no Tahiti no ia, a ma Tahiti no kona wahi i 

 hanau ai, a malaila no ia i hoao ai me Luukia, a no Tahiti no o Luukia. Aole nae he 

 nui loa o ke kamailio ana pela. Aka o ka mea maopopo, no ka mea, ua hoomaopopoia 

 ma ka moolelo o Kualii. A ke malamaia nei e keia lahui ka pa-u o Luukia. 



